מונטה אלבאן

מונטה אלבאן (בספרדית: Monte Albán) הוא אתר ארכאולוגי פרה-קולומביאני הממוקם במדינת ואחאקה אשר בדרום מקסיקו. האתר נבנה על ראש הר המשקיף על עמק אוחאקה. האתר שימש כבירת הציוויליזציה הזפוטקית וכאחד ממרכזי התרבות המסו-אמריקאים החשובים ביותר בתקופה שבין 500 לפנה"ס עד ל-800 לספירה. כיום מונטה אלבאן הוא אתר מורשת עולמית של אונסק"ו ויעד תיירותי פופולרי המושך אליו מבקרים מכל העולם אשר באים לחקור את הפירמידות, את הכיכרות, את המקדשים ואת הקברים הרבים שבאתר. מונטה אלבאן היא יעד חובה לכל המטיילים שמתעניינים בתרבות ובארכאולוגיה המסו-אמריקאית העתיקה. == רקע כללי == האץר מונטה אלבאן הוא אתר ארכאולוגי איקוני הממוקם בדרום מדינת אוחאקה שבמקסיקו. האמונה הרווחת היא שהאתר היה המרכז הפוליטי והתרבותי של הציוויליזציה הזפוטקית במשך מעל לאלף שנים, משנת 500 לפנה"ס לערך ועד לשנת 750 בערך. העיר העתיקה ממוקמת על גבעה ענקית, ומספקת למבקרים נוף פנורמי עוצר נשימה של עמק אוחאקה. למבקרים באתר תהיה הזדמנות ייחודית ללמוד על ההיסטוריה והתרבות העשירה של הציוויליזציה הזפוטקית. בעת ביקור בחורבות האתר המבקרים יכולים להתפעל מהעיצובים הארכיטקטוניים המורכבים של הציוויליזציה הזפוטקית העתיקה. במוזיאון שבאתר מוצגים מגוון של תערוכות מרתקות המציגות פריטים עתיקים שונים, לרבות כלי חרס, תכשיטים וגילופי אבן. מונטה אלבאן נבנתה במספר שלבים - תהליך הבנייה של האתר החל בסביבות 500 לפני הספירה. התפתחותה של העיר היא עדות למיומנות וכושר ההמצאה של הציוויליזציה הזפוטקית. כמה מהמבנים המרשימים ביותר באתר נבנו בין השנים 400 ל-100 לפני הספירה, כולל הגראנד פלאזה, מגרש הכדורים ובניין J הנודע. המבנים הללו נבנו באמצעות גושי אבן מסיביים שנחתכו במדויק והותאמו יחד ללא שימוש בטיט. זפוטקים נטשו לבסוף את העיר בשנת 1200 לספירה לערך כאשר התבצעה הפלישה של המיקסטקים. המיקסטקים נשארו באזור זה עד לכיבוש הספרדי. במהלך תקופה זו, המיקסטקים הוסיפו לאתר אלמנטים אדריכליים ייחודיים משלהם. כיום האתר מנוהל על ידי המכון הלאומי לאנתרופולוגיה והיסטוריה (INAH), האחראי על השימור וההגנה של המורשת התרבותית באתר. === אקלים === הטמפרטורות באזור אוחאקה לרוב חמות. לעיתים רחוקות במהלך עונת החורף הטמפרטורות צונחות מתחת ל-15 מעלות צלזיוס. העונה היבשה באזור אוחאקה מתקיימת בדרך כלל בין נובמבר לאפריל. רוב הגשמים באזור יורדים בסוף הקיץ, ובמיוחד בספטמבר. == עמלות והיתרים == הכניסה לאתר עולה 85 פסו. המבקרים שמעוניינים להשתמש במצלמת וידאו באתר נדרשים לשלם 50 פסו נוספים. הכניסה לאתר חופשית בימי ראשון לתושבי מקסיקו בלבד. במהלך סופי השבוע המוזיאון של מונטה אלבאן סגור. == מוקדי עניין == 1 הפלטפורמה הצפונית‏ (Plataforma Norte‏). פלטפורמה גדולה וגבוהה עם מספר מבנים (אולי מקדשים) הממוקמת בחלק הצפוני של האתר. 2 מגרש משחקי הכדור‏ (Juego de Pelota Grande‏). הזפוטקים נהגו להשתמש במגרש שונה למדיי מהמגרש בו השתמשו בני המאיה באתרים כמו קובה או צ'יצ'ן איצה. 3 לוס דנזנטס‏ (Plaza de los Danzantes‏). אוסף של מעל ל-300 תבליטים הכוללים דמויות אנושיות. 4 מבנה J‏ (Monticulo J / Edificio J‏). המיקום יוצא הדופן של המבנה והפרטים האדריכליים שבו מצביעים על כך שיתכן כי המבנה שימש כמצפה כוכבים אסטרונומי 5 הפלטפורמה הדרומית‏ (Plataforma Sur‏). פירמידה גדולה מאוד עם אזור רחבה פתוחה 6 קבר מס' 7‏ (Tumba 7‏). בתחילת שנות ה-30 של המאה ה-20 ארכאולוגים מקסיקנים חשפו את הקבר שהיה באותה העת מלא באוצרות 7 מוזיאון האתר מונטה אלבאן‏ (Museo del Sitio del Monte Albán‏). מוזיאון האתר המודרני. המוזיאון מכיל מספר תערוכות מוצלחות וכמו גם מספר שרידים שנמצאו באתר בתחילת המאה ה-20. גולת הכותרת של המוזיאון היא אוסף האסטלות שבו. כדאי לקחת בחשבון שכל השלטים במוזיאון מכילים רק כיתוב בספרדית. המוזיאון מכיל גם בין היתר שירותים, חנות ספרים קטנה ובית קפה. === מפה אינטראקטיבית === המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == פעילויות == == קניות == == אוכל == == לינה == == הגעה == האתר ממוקם כ-10 קילומטרים ממרכז העיר אוחאקה. הדרכים הטובות ביותר להגיע לאתר הן באמצעות מונית או באמצעות אוטובוס תיירים. === במונית === הדרך הקלה ביותר אך גם היקרה ביותר לבקר באתר. נסיעה במונית למונטה אלבאן תעלה בסביבות כ-200 עד 300 פסו הלוך ושוב מרוב המלונות במרכז העיר ואחאקה. === באוטובוס === 1 Viajes Turísticos Mitla‏, ‎כתובת: Francisco Mina 501.‏, ☎ ‎+52 951 516 6175. ‏ 2 Lescas Co‏‏, ‎כתובת: Francisco Mina 518.‏, ☎ ‎+52 951 516 6666. ‏ == תחבורה == == חשוב לדעת == === סכנות פוטנציאליות === מומלץ להביא כובע, משקפי שמש, קרם שיזוף עם מקדם הגנה גבוהה, ובקבוק מים על מנת להימנע ממכת שמש – בימים מסוימים החום באתר עלול להיות בלתי נסבל. מלבד החום בטוח למדיי לבקר באתר ובאזור בו הוא נמצא. == יעדים סמוכים בולטים == העיר ואחאקה נמצאת בקרבת מקום. האתר הארכאולוגי מיטלה (Mitla), אשר גם הוא אתר של הציוויליזציה הזפוטקית, נמצא גם הוא בקרבת מקום. == ראו גם == == הערות שוליים ==